25 నుంచి మళ్లీ జిఎస్‌టిఎన్‌ పోర్టల్‌ పన్ను చెల్లింపుదారులు,
ప్రాక్టీషనర్ల రిజిస్ట్రేషన్‌ తప్పనిసరి
న్యూఢిల్లీ, జూన్‌ 25: ఇ-కామర్స్‌ ఆపరేటర్లు టిడిఎస్‌ తగ్గించి చెల్లించేవారు జిఎస్‌టి నెట్‌వర్క్‌ లో ఈనెల 25వ తేదీనుంచి రిజిష్టరు అవుతారు. జిఎస్‌టిపోర్టల్‌లో తాజా రిజిస్ట్రేషన్లను తిరిగి ప్రారంభిస్తున్నది. ప్రస్తుత ఎక్సైజ్‌, సర్వీస్‌టాక్స్‌, వాట్‌ అస్సెస్సీలు జిఎస్‌టిన్‌ పోర్టల్‌కు మారేం దుకు మరో అవకాశం పొందుతున్నారు. వచ్చే ఆదివారం నుంచి ప్రారంభం అవుతున్న ఈ పోర్టల్‌ విండో మూడునెలలపాటు కొనసాగుతుం ది. 25నుంచి కొత్త రిజిస్ట్రేషన్లను స్వీకరిస్తుంది. జిఎస్‌టిప్రాక్టీషనర్లు, మూలవనరులవద్దనే పన్ను తగ్గించేవారు. ఇ-కామర్స్‌ ఆపరేటర్లు వంటివారు మూలవనరుల వద్దనే పన్నులు మినహాయించి జమచేస్తారు. వీరికోసం ఈ పోర్టల్‌ను ప్రారంభి స్తున్నట్లు వివరించింది. కొత్తపన్నుల సంస్కరణల అమలుకు జిఎస్‌టిఎన్‌ ఐటి కంపెనీగా పని చేస్తోంది. జిఎస్‌టిఅమలయినతర్వాత ఇప్పటివర కూ ఉన్న పన్ను అస్సెస్సీలందరూ ఈ పోర్టల్‌ లోకి మారేందుకు అవకాశం కల్పిస్తోంది. మొత్తం 81 లక్షలమంది అస్సెస్సీల్లో 65.5 లక్షలమంది ఇప్పటికే బదిలీ అయ్యారు. జిఎస్‌టి పరిధిలో బిజినెస్‌ చేసేందుకు జిఎస్‌టిఎన్‌లో రిజిష్టరు కావడం తప్పనిసరిగా నిర్దేశించింది. నెలవారీ వ్యాపార గణాంకాలను ఈ రిటర్నుల్లో అప్‌లోడ్‌ చేయాల్సి ఉంటుంది. జిఎస్‌టిలో ప్రతి ఒక్కరికీ పాన్‌నెంబరు ఆధార్‌నంబర్లు ఉండాలి. వారి రిజి స్ట్రేషన్లు అప్పుడే చెల్లుబాటవుతాయని జిఎస్‌టి ఎన్‌ ఛైర్మన్‌నవీన్‌కుమార్‌ వెల్లడించారు. ఈనెల 25నుంచే జిఎస్‌టి ప్రాక్టీషనర్లను కూడా పోర్టల్‌ లో నమోదుకు అనుమతిస్తున్నట్లు వివరించారు.
ప్రస్తుత పన్ను చెల్లింపుదారులకోసం గడచిన నవంబరు 8వ తేదీనుంచి ఏప్రిల్‌ 30వ తేదీ వరకూ ఒకసారి మరోసారి జూన్‌లో 15రోజుల పాటు పోర్టల్‌లో రిజిస్ట్రేషన్‌కు అనుమతించారు. తిరిగి మరోసారి 25వ తేదీ నుంచి మూడునెలల పాటు ప్రస్తుత పన్ను చెల్లింపుదారుల కోసం తెరిచి ఉంచుతామని నవీన్‌కుమార్‌ వెల్లడించారు.